《阅军池河度清流关》
明代·黎民表

赤符曾破敌，紫气复临关。千古兴亡地，中原指顾间。

浮云随马策，落日照刀环。远愧轻裘者，铭功上岘山。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。